Diari Oficial de la Generalitat Valenciana


Sumari del DOGV 3605, del 15-10-1999 (1999/8714)

DECRET 169/1999, de 5 d'octubre, del Govern Valencià, pel qual s'accepta la cessió gratuïta de la propietat de l'immoble, situat a Cofrentes, carrer de Colón, números 16, 18 i 20 i carrer del Cura Muñoz, números 3 i 5, destinat a centre de salut, realitzada per l'ajuntament d'aquest municipi.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/1999/10/05/169/dof/vci/html**

### Dades del document

Número de DOGV
:   3605

Data del DOGV
:   15-10-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/8714


Data del document
:   05-10-1999

Organisme emissor
:   Conselleria d'Economia i Hisenda

Tipus de document
:   Decret

Descriptors 

:   * Cofrentes
    * cultura regional
    * propietat immobiliària

DECRET 169/1999, de 5 d'octubre, del Govern Valencià, pel qual s'accepta la cessió gratuïta de la propietat de l'immoble, situat a Cofrentes, carrer de Colón, números 16, 18 i 20 i carrer del Cura Muñoz, números 3 i 5, destinat a centre de salut, realitzada per l'ajuntament d'aquest municipi. [1999/M8714]
  
L'Ajuntament de Cofrentes, en sessió plenària realitzada el dia 26 de març de 1999, acordà la cessió gratuïta a la Generalitat Valenciana de l'immoble de la seua propietat, de quatre-cents trenta-nou metres amb cinc decímetres quadrats (439,5 m²) de superfície, situat a Cofrentes, carrer de Colón, números 16, 18 i 20 i carrer del Cura Muñoz, números 3 i 5.
  
A proposta de la Conselleria de Sanitat s'iniciaren els tràmits legals oportuns per a la formalització de la cessió i acceptació gratuïta de l'immoble.
  
La cessió es realitza amb la finalitat de destinar l'immoble a centre de salut i s'haurà de mantenir la destinació durant els pròxims 30 anys.
  
L'article 20 de la Llei 3/1986, de 24 d'octubre, de Patrimoni de la Generalitat Valenciana estableix que la Generalitat Valenciana podrà adquirir béns i drets pels títols reconeguts per l'ordenament jurídic, i l'article 22 d'aquesta llei atribueix la competència per a l'acceptació de donacions al Govern Valencià.
  
Per això, a proposta del conseller d'Economia i Hisenda, i amb la deliberació prèvia del Govern Valencià, en la reunió del dia 5 d'octubre de 1999,
  
DECRETE
  
Article 1
  
S'accepta la cessió gratuïta de la propietat realitzada per l'Ajuntament de Cofrentes de l'immoble situat al carrer de Colón, números 16, 18 i 20 i carrer del Cura Muñoz, números 3 i 5 d'aquesta població, la descripció del qual és la següent:
  
Edifici destinat a centre de salut. Es compon de planta baixa i dues altes. Té una superfície total útil de cinc-cents noranta-dos metres amb quaranta-nou decímetres quadrats i d'una superfície total construïda de vuit-cents tres metres amb vuitanta-sis decímetres quadrats (592,49 m² útils/803,86 m² construïts). Totes les plantes es comuniquen entre si mitjançant escala interior.
  
Confronta el total de l'edifici mirant per davant la façana des del carrer de Colón, davant, carrer de Colón, números 16, 18 i 20; dreta entrant, casa al carrer de Colón, número 14, de María Cuartero Pardo; esquerra i fons, carrer del Cura Muñoz
  
Aquest edifici està construït sobre un solar de forma irregular amb una superfície de quatre-cents trenta-nou metres amb cinc decímetres quadrats (439,5 m²).
  
Els límits del solar coincideixen amb els de l'edificació.
  
Consta inscrit en el Registre de la Propietat de Requena, al tom 1.040, llibre 36 de Cofrentes, foli 158 i finca 5.644, inscripció 1ª d'obra nova.
  
Valoració: el valor total de l'edifici i del solar ascendeix a setanta-tres milions cinc-centes dotze mil quatre-centes noranta-dues pessetes (16.353.641 PTA).
  
Referències cadastrals del solar:
  
1453651AZ0396A4784QI; 7596972RX2222Y3856UN;
  
8660119ZE6672E8001CW; 2439442QC1676V7879UK;
  
9144073AI5890D0847WU.
  
Càrregues i gravàmens: l'immoble està lliure de càrregues, gravàmens i arrendaments.
  
Article 2
  
La cessió gratuïta realitzada per l'Ajuntament de Cofrentes s'efectua amb la condició de destinar l'immoble a centre de salut pel termini de 30 anys.
  
Article 3
  
Elevar a escriptura pública la cessió i acceptació de l'immoble totes les despeses d'aquesta seran a càrrec de la Generalitat Valenciana.
  
Article 4
  
L'immoble acceptat s'haurà d'incorporar a l'Inventari General de Béns i Drets de la Generalitat Valenciana, i inscriure's al seu nom en el Registre de la Propietat.
  
DISPOSICIÓ FINAL
  
La Conselleria d'Economia i Hisenda durà a terme els tràmits necessaris per a fer efectiu el que disposa aquest decret.
  
València, 5 d'octubre de 1999
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller d'Economia i Hisenda,


Còpia Permalink ELI